Brzi i žestoki 6
Brzi i žestoki 6 je američki akcijski film i šesti dio filmskog serijala Brzi i žestoki. Scenario je pisao Chris Morgan, a režiser je Justin Lin. Ovo je posljednji Linov film u ovom serijalu. Glavne uloge igraju Vin Diesel, Paul Walker, Dwayne Johnson, Michelle Rodriguez, Jordana Brewster, Tyrese Gibson, Ludacris, Sung Kang, Luke Evans, Gina Carano i Gal Gadot. Film je u izradi od februara 2010., a premijerno je prikazan u Ujedinjenom Kraljevstvu 17. maja 2013. godine. Film je nadmašio zaradu prethodnika i postao najisplativiji film serijala sa preko 740 miliona dolara zarade u cijelom svijetu. Nastavak se počeo snimati u augustu 2013.